PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. SC2006-12719/26.06.2006                                                               dr. ing. Gheorghe Ciuhandu                 

REFERAT

	Prin prezentul referat propunem completarea Listei spaţiilor comerciale sau de prestări servicii, care urmează să fie vândute potrivit dispoziţiilor Legii nr.550/2002, pentru care s-au emis Dispoziţii de respingere a notificărilor, dispoziţii împotriva cărora s-au promovat acţiuni de anulare în instanţă care au fost respinse, precum şi spaţii care sunt situate în imobile care nu au fost revendicate în baza Legii nr.10/2001.
	* Imobilul din Timişoara, piaţa Badea Cârţan nr.1 nu fost revendicat în baza Legii nr.10/2001.
Spaţiul a devenit liber juridic ca urmare a acţiunii în instanţă în Dosar nr.993/2003- CLMT.
* Imobilul din Timişoara, bv. 16 Decembrie 1989 nr.13 a fost revendicat în baza Legii nr.10/2001, prin Notificarea nr.DO6X1004971/20.08.2001 de către Benel Melania şi Benel Brigitte.
	Prin Dispoziţia nr.2470 din data de 04.11.2005 privind respingerea notificării imobilului situat în Timişoara, b-dul 16 Decembrie 1989 nr.13 (str.6 Martie) s-a respins cererea de restituire a imobilului din Timişoara, b-dul 16 Decembrie 1989 nr.13, aceasta nefiind atacată în instanţă.
	În baza art.24 alin. (1) din Legea privind vânzarea spaţiilor comerciale proprietate privată a statului şi a celor de prestări servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local nr.550 din 14.10.2002, publicată în  Monitorul Oficial nr.803/05.11.2002;
	Având în vedere cele prezentate, 

PROPUNEM:

1. Aprobarea de către Consiliul Local al Municipiului Timişoara a unui proiect de hotărâre privind completarea Listei spaţiilor comerciale sau de prestări servicii, proprietate privată a statului care se află în administrarea Consiliului Local al Municipiului Timişoara, precum şi a celor aflate în patrimoniul regiilor autonome de interes local de sub autoritatea Consiliului Local al Municipiului Timişoara, care urmează să 
fie vândute potrivit dispoziţiilor Legii nr.550/14.10.2002, evidenţiate  în Anexa la Hotărârea Consiliului Local nr.327/04.12.2002, cu spaţiile comerciale sau de prestări servicii situate în imobilele din Timişoara, piaţa Badea Cârţan nr.1 şi bv.16 Decembrie 1989 nr.13 trecute în ANEXA  care face parte integrantă din prezentul referat.
2. Spaţiile aflate în imobilul cuprins în Lista monumentelor istorice aprobate prin Ordinul nr.2314/2004 al Ministerului Culturii şi Cultelor vor fi vândute numai după obţinerea avizului favorabil al Ministerului Culturii şi Cultelor în conformitate cu art.2 alin.2 din Legea ne.550/2002 precum şi în conformitate cu art.4 alin.4 din Legea nr.422/2001.

                                   VICEPRIMAR                                                          DIRECTOR

                                 ing. Adrian Orza                                            ec. Nicuşor Constantin Miuţ

                            DIRECŢIA URBANISM                                    BIROU SPAŢII-TERENURI
                                     DIRECTOR                                                     
                                                                                                                  ing. Marius Voicu
                           arh. Emilian Sorin Ciurariu            
                                                                                                               REFERENT DE SPEC.

                                        AVIZAT                                                         sing. Gheorghe Drăgoi
                               SERVICIU JURIDIC